Държавен вестник, бр. 86, 2023 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  86
и на Съвета (ОВ, L 328/1 от 21 декември 
2018 г.), наричан по-нататък „Регламент (ЕС) 
2018/1999“.“
§ 6. Член 5 се изменя така:
„Чл. 5. (1) Министърът на околната среда и 
водите съвместно с министъра на земеделието 
и храните в изпълнение на правомощията си 
по този закон:
1. разработват и прилагат механизъм за 
надеждно и независимо одитиране на по­
даваната информация от икономическите 
оператори по чл. 40 относно изпълнение на 
изискванията на критериите за устойчивост 
и критериите за намаление на емисиите на 
парникови газове съгласно изискванията по 
чл. 37, ал. 16 на биогоривата, течните горива 
от биомаса и газообразните и твърдите горива 
от биомаса, възобновяемите течни и газооб­
разни транспортни горива от небиологичен 
произход и рециклираните въглеродни горива;
2. организират създаването и актуализира­
нето на списък на лицата, които осъществя­
ват одит за съответствието на биогоривата, 
течните горива от биомаса и газообразните 
и твърдите горива от биомаса с критериите 
за устойчивост и критериите за намаление 
на емисиите на парникови газове;
3. организират подаването на информация 
за сделките и за критериите за устойчивост на 
газообразните и течните горива от биомаса, 
използвани в транспорта, включително за тех­
ните емисии на парникови газове в рамките 
на цялостния им жизнен цикъл.
(2) Министърът на околната среда и води­
те съвместно с министъра на енергетиката, 
министъра на регионалното развитие и бла­
гоустройството, министъра на транспорта и 
съобщенията и министъра на земеделието 
и храните разработват План за определяне 
на приоритетни зони за развитие на обекти 
за производство на електрическа енергия от 
вятърна енергия.
(3) Разработването на плана по ал. 2 се 
извършва при отчитане на:
1. националната цел за дял на енергията 
от възобновяеми източници в брутното край­
но потребление на енергия и с планираните 
инсталирани мощности за производство на 
електрическа енергия, определени в Интег­
рирания план в областта на енергетиката и 
климата на Република България;
2. потенциала за производство на елек­
трическа енергия от вятърна енергия в съот­
ветните зони;
3. прогнозираното потребление на елек­
трическа енергия в страната;
4. планираното в 10-годишния план по 
чл. 81г от Закона за енергетиката развитие 
на електропреносната мрежа и плановете по 
чл. 90 от същия закон за развитие на елек­
троразпределителните мрежи, включително 
на съоръжения за съхранение на енергия;
5. екологичната чувствителност на съот­
ветната зона, включително и въздействието 
є върху съседни защитени зони и територии, 
защитени природни местообитания и мес­
тообитания на защитени видове и природни 
територии с висока консервационна стойност.
(4) При определянето на зоните в плана по 
ал. 2 се разглеждат с приоритет изкуствени 
и застроени площи, като покриви на сгради, 
площи със съществуваща транспортна инфра­
структура, зони за паркиране, площадки за 
отпадъци, промишлени зони, индустриални 
паркове, кариери, изкуствени водни басей­
ни и резервоари, урбанизирани територии 
(населени места и селищни образувания), 
нарушени терени, включително насипища, 
хвостохранилища, депа за отпадъци, както и 
земи с влошено качество, които не може да 
се използват в селското стопанство. 
(5) В плана по ал. 2 се определят зоните, в 
които производството на електрическа енергия 
не се очаква да има значително въздействие 
върху околната среда с оглед на особеностите 
на зоната, като се:
1. използват всички подходящи инструмен­
ти и бази данни, за да се определят зоните, 
включително картографиране на чувствител­
ните области за дивата флора и фауна;
2. изключват защитени зони и защитени 
територии от Националната екологична мре­
жа, установените миграционни маршрути на 
птици, горски и трайно затревени територии, 
както и други зони, които се определят с по­
мощта на карти на чувствителните области, 
с изключение на изкуствените и застроени 
площи, разположени в тези зони, като пок­
риви на сгради, паркинги или транспортна 
инфраструктура;
3. изключват морските територии, в които 
производството на електрическа енергия от 
възобновяеми източници би оказало нега­
тивно въздействие върху стопанския риболов 
по смисъла на § 1, т. 28 от допълнителните 
разпоредби на Закона за рибарството и ак­
вакултурите.
(6) В плана по ал. 2 се определят правила 
за зоните, включително относно ефективните 
смекчаващи мерки, които трябва да бъдат 
предприети при изграждане на обекти за 
производство на енергия от възобновяеми 
източници, съвместно със съоръжения за 
съхранение на енергия, както и съоръжения 
за присъединяването им към електрическата 
мрежа, за да се избегнат или, когато това не 
е възможно, значително да се намалят отри­
цателните въздействия върху околната среда. 
Нововъведените мерки за смекчаване трябва да 
предотвратяват в най-голяма степен възможно 
убиване или безпокойство на екземпляри от 
защитените видове от приложение № 3 към 
чл. 37 от Закона за биологичното разнообра­
зие, като мерките трябва да бъдат тествани